LAOAG CITY - Isagsaganan ti Philippine National Police ti Marcos, Ilocos Norte ti kaso a maipila kontra iti maysa a lola nga natiliw nga aglaklako ti iligal nga druga iti naiwayat a drug buy bust operation.
Binigbig ni P/Sr Insp Arnel Tabaog, chief of police ti PNP Marcos ti suspek a ni Eufrecina Bayudan, 62, addaan ti annak ken appoko ken residente ti Brgy Elizabeth iti ili ti Marcos.
Segun kenni Tabaog, nakumpiskar manipud iti ikot ti suspek ti bulto-bulto nga druga nga mapapati a shabu nga naipan iti maysa nga ice bag.
Mamati ti opisyal nga ti natiliw a druga kenni Bayudan ket kaal-ala na laeng iti maysa a bus lines.
Natiliw ti suspek bayat nga iyaw-awatna iti maysa a buyer na ti druga nga maatap a shabu.
Inadmitir ni Tabaog a ni Bayudan ket adda iti drug watchlist ken maysa kadagiti mon-monitoren ti PNP Marcos nga agilaklako ti iligal nga druga iti nasao nga ili.
Saan pay a masinunuo dagiti otoridad no mano a gramo ti nakumpiskar a druga ken no mano ti balor daytoy.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn